cyanic-selkie/wikianc huggingface dataset:
Սուրբ Թադևոսի վանք
Պատմություն
Ս Թադեոս (Թադե) Առաքեալի վանքը գտնուում է Չալդրանի Ղարաքիլիսա գիւղում, Թեհրան - Բազարգան ճանապարհի 60 կմ ի վրայ։ Կառուցման թուականը վերագրւում է 4-ից 6 րդ դարերին, իսկ ըստ աւանդութիւն' այն հիմնադրել է Թադէոս Առաքեալը 66 թ-ին։ Քարին փորագրած գրութիւնը վկայում է, որ վանքը 1814 թ. վերանորոգուել է Աբրաս Միրզայի հրամանով։ Ս. Թադեոս Առաքեալի վանքը մի քանի անգամ երկրաշարժից աւերւել է և կրկին վերանորոգուել։ 1946 թ. վերանորոգւել է Թաւրիզի հայոց առաջնորդարանի ջանքերով, և 1954 թ. առաջին հայ ուխտաւորները' 50-60 հնգանոց խմբով, Սուրբ Թադեոս Առաքեալի նահատակութեան օրը ուխտագնացութիւն կազմակերպեցին Թաւրիզից դէպի Ս. Թադեի վանք։ Այդ ժամանակ կառուցւեց 60 կմ. ճանապարհ' Ղարազիաեյդինից մինչև վանք։ Վանքի գմբէթը բրգաձև է և բաղկացած է 12 մասից։ Արևելեան մասը սև քարից է, և 14-րդ դարի աւերիչ երկրաշարժից կանգուն մնացած միակ մասն է։ Իսկ կենտրոնական և արևմտեան հատւածները երկրաշարժից յետոյ կառուցապատուել են սպիտակ քարերով։ Վանքի առաստաղը և ներսի պատերը պարզունակ են, բայց դրսի պատերը պատւած են արծւի և կենդանիների քանդակներով, սրբաքանդակներով ու զարդաքանդակներով։ Զանգակատունը կառուցւած է չորս հսկայ սիւների վրայ, որոնք միացւած են կամարներով։
2008 թ. այն գրանցվել է ՅՈՒՆԵՍԿՕ-ի համաշխարհային ժառանգության համաշխարհային ժառանգության մեջ Ս.Ստեփանոս և Ձորձոր վանքերի հետ միասին, ‘‘Հայկական եկեղեցիները Իրանում’’ անվան տակ։
Սուրբ Թադեի վանքի քանդակները բաժանվում են հետևյալ գոտիների։
Սթայնբեք
Սթայնբեք, (անգլ. Steinbach), քաղաք Կանադայում, Մանիտոբա նահանգում, տեղակայված է Վինիպեգից 58 կիլոմետր հարավ-արևելք։ 2016 թվականի մարդահամարի համաձայն, Սթայնբեքի բնակչությունը կազմում է 15829 մարդ, ինչը նրան դարձնում է Մանիտոբայի երրորդ ամենամեծ քաղաքը և Իսթմեն մարզի ամենախոշոր բնակեցված կենտրոնը։
Սուրբ Թադևոսի վանք
Արտաքին հղումներ
թ Կատեգորիա:Համաշխարհային ժառանգություն Իրանում Կատեգորիա:Ատրպատականի թեմի վանքեր և եկեղեցիներ Կատեգորիա:Արտազ գավառի շենքեր և կառույցներ
Սթայնբեք
Պատմություն
Սթայնբեքը հիմնադրվել է 1874 թվականին որպես գյուղատնտեսական քաղաք 18 բողոքական ընտանիքների կողմից, ովքեր ներգաղթյալներ էին Ռուսաստանի հարավային շրջաններից։ Սթայնբեքը մեծ հաջողությամբ զարգանում էր, չնայած նրան, որ չուներ երկաթուղի, սկզբում զարգանում էր որպես գյուղատնտեսական բնակավայր, իսկ հետագայում` առևտրային, արդյունաբերական և վարչական կենտրոն։ 1946 թվականին Սթայնբեքը ստացավ փոքր քաղաքի կարգավիճակ (անգլ. town), 1997 թվականին այդ կարգավիճակը բարձրացավ և Սթայնբեքը դարձավ մեծ քաղաք (city):
Բնակչություն և վարչություն
2011 թվականին Աթայնբեքում կար 3770 ընտանիք, որից 83 %-ը կազմում էին ամուսնական զույգերը երեխաներով կամ առանց երեխաների։ Զույգերի շուրջ 6%-ը ապրում են քաղաքացիական ամուսնությամբ, իսկ 11%-ը ապրում են մեկ ծնողի հետ։ Ընտանեկան զույգերից մոտավորապես 49%-ը առանց երեխաների ապրում էին մինչև 24 տարի։
Սթայնբեքի բնակչության 61%-ը որպես մայրենի լեզու խոսում է անգլերենով, 2%-ից քիչ բնակիչ խոսում է ֆրանսերենով։ Քաղաքի բնակչության 28%-ի համար մայրենի լեզու էր համարվում գերմաներենը, 3%-ից ավելի բնակիչ խոսում էր ֆիլիպինյան լեզվով, իսկ մոտավորապես 2%-ը` ռուսերենով։
Մշակույթ ու տեսարժան վայրեր
Քաղաքի կրթական համակարգի մեջ են մտնում մի քանի նախակրթարաններ ու երկու միջնակարգ դպրոցներ (աշխարհիկ ու կրոնական), մասնավոր մասնագիտական դպրոց և Աստվածաբանական քոլեջ։ Սթայնբեքում գործում է քաղաքյին գրադարան, որը կառուցվել է 1996 թվականին, գրադարանի հավաքածուն ներառում է ավելի քան 50000 օրինակ գրքեր, ամսագրեր, տեսաերիզներ։ Գրադարանն ունի 7000-ից ավելի ընթերցող ։ Քաղաքում գործում են ջրային սպորտաձևի կենտրոններ, երկու սպորտային մարզադաշտ և մշակույթի ու արվեստի կենտրոններ։
Սթայնբեքի տեսարժան վայրերը կապված են մենոնիստների պատմության հետ։ Մենոնիստների պատմական գյուղն իրենից ներկայացնում է Սթայնբեքի առաջին բնակիչների վերակառուցված կենցաղը, ամեն տարի օգոստոս ամսին քաղաքում անցկացվում են Պիոներական օրեր։ Սթայնբեքում կան շատ հուշարձաններ .: Քաղաքի երկու տեսարժան վայրեր կապված են նրա պատմության հետ` ինչպես «Սթայնբեք» ավտոմոբիլային կենտրոնը և Սթայնբեքում առաջին մեքենք վաճառող Ջոն Ֆրիզենի հուշարձանը (1946 թվական), որը հանդիսանում է նահանգային ճարտարապետության հուշակոթող։
Ծանոթագրություններ
Կատեգորիա:1874 թվականին հիմնադրված բնակավայրեր Կատեգորիա:Կանադայի քաղաքներ Կատեգորիա:Կանադայի բնակավայրեր Կատեգորիա:Հյուսիսային Ամերիկայի բնակավայրեր
(2583) Ֆատյանով
(2583) Ֆատյանով (Fatyanov), աստերոիդ աստերոիդների հիմնական գոտում։ Հայտնաբերվել է 1975 թվականի դեկտեմբերի 3-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,252199 ա. մ., առավելագույնը մոտենում է 1,7801 ա. մ. հեռավորության վրա և հեռանում 2,7243 ա. մ. ։ Արեգակի շուրջ մեկ ամբողջական պտույտ է կատարում 1234,55 երկրային օրվա ընթացքում, իր ուղեծրով շարժվելով միջինում 0,291604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,88° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չառլզ Ջոկին
Չառլզ Ջոն Ջոկին, անգլոամերիկացի խոհարար, որը եղել է Տիտանիկի գլխավոր հացթուխը։ Նա ողջ է մնացել նավի խորտակման ժամանակ և աչքի ընկել սառը ջրում առանց որևէ վնասվածքի երկար ժամանակ գոյատևելով, մինչև փրկանավակի վրա հասնելը։
Վաղ կյանք
Չառլզ Ջոկինը (արտասանվում է «Jockin») ծնվել է 1878 թվականի օգոստոսի 3-ին Անգլիայի Բիրկենհեդ քաղաքի Պատենի փողոցում, Ջոն Էդվինի (1846–1886) և Իլեն (Կրոմբելհոլմ) Ջոկինի (1850– 1938) ընտանիքում։ Նա առաջին անգամ ծով է դուրս եկել 1889 թվականին՝ 11 տարեկան հասակում, իսկ հետո դարձել է White Star Line տարբեր շոգենավերի գլխավոր խոհարարը, մասնավորապես՝ Տիտանիկի քույր նավ Օլիմպիկում ։
1906 թվականի նոյեմբերի 17-ին Լիվերպուլում ամուսնացել է Լուիզ Վուդվարդի հետ (ծնված 1879 թվականի հուլիսի 11-ին), որը ծնունդով Մեն կզղու Դուգլաս քաղաքից էր։ 1907 թվականին ծնվել է նրանց դուստրը՝ Ագնես Լիլիան, իսկ 1909 թվականին՝ որդին Ռոլանդ Էրնեստը։ Ենթադրվում է, որ Լուիզը մահացել է 1919 թվականին ծննդաբերության հետ կապված բարդություններից․ նրա նորածին որդի Ռիչարդը նույնպես մահացել է։
Տիտանիկում
1912 թվականի ապրիլին՝ նավի առաջին և վերջին ուղևորության ընթացքում եղել է Տիտանիկի սննդամատակարարման անձնակազմում։ Նա նավում էր Բելֆաստից դեպի Սաութհեմփթոն ուղևորության ընթացքում։ Նա կրկին պայմանագիր է ստորագրել Սաութհեմփթոնում 1912 թվականի ապրիլի 4-ին։ Գլխավոր խոհարարի պաշտոնում Ջոկինն ամսական ստացել է 12 ֆունտ աշխատավարձ (համարժեք այսօրվա £1500 գումարին), իսկ անձնակազմում իր ենթակայության տակ ունեցել է տասներեք հացթուխ ։
Երբ ապրիլի 14-ի երեկոյան, ժամը 23:40-ին, նավը հարվածել է այսբերգին, Ջոկինի հերթապահությունն ավարտվել էր և նա գտնվում էր իր սենյակում։ Ըստ իր ցուցմունքի՝ նա զգացել է բախման ցնցումը և անմիջապես վեր կացել։ Վերին տախտակամածներից լուր է հասել, որ սպաները պատրաստվում են ջուրն իջեցնել փրկամակույկները, և Ջոկինը իր տասներեք հացթուխներին ուղարկել է նավի տախտակամած փրկամակույկներին անհրաժեշտ պարագաներով. յուրաքանչյուրին կտրատած չորս բոքոն հաց։ Ջոկինը որոշ ժամանակ անց հետևել է նրանց՝ 00:30-ի սահմաններում հասնելով տախտակամածին ։
Նա 10-րդ փրկամակույկի մոտ հանդիպել է գլխավոր սպա Հենրի Ուայլդին։ Ջոկինը նավաստիների հետ կանանց և երեխաներին տեղափոխել է փրկամակույկ, չնայած որոշ ժամանակ անց կանայք փախել են այնտեղից ասելով, որ իրենք ավելի անվտանգ են Տիտանիկում։ Գլխավոր հացթուխն այնուհետև գնացել է A տախտակամած և բռնի ուժով կանանց և երեխաներին բերել փրկամակույկ ։ Չնայած նրան նշանակել են 10-րդ փրկամակույկի ավագ, դրանով արդեն զբաղվում էին երկու նավաստիներ և կառավարիչ։ 10-րդ փրկամակույկով փրկվելուց հետո նա գնացել է ներքև և «մի կաթիլ լիկյոր գտավ» (լիկյորով լի բաժակ, ինչպես պարզվեց հետո)։ Դրանից հետո նա նորից բարձրացել է վերև՝ «ծեր բժշկի» հետ հանդիպելուց հետո (հնարավոր է, դոկտոր Ուիլյամ Օ'Լաֆլին, հնարավոր է՝ վերջին մարդը, որը նրան տեսել է)։ Երբ նա հասել է տախտակամած, բոլոր նավակները իջեցված էին, ուստի նա իջել է Ա տախտակամածի զբոսավայրը և մոտ հիսուն աթոռներ գցել նավը, որպեսզի դրանք կարողանան օգտագործվել որպես ֆլոտացիոն սարքեր ։
Այնուհետև Ջոկինը մտել է A տախտակամածի պահեստ ջուր խմելու համար, այնտեղ գտնվելով, նա լսեց ուժեղ վթարի ձայն, «կարծես նավի մի մասը խորտակվել էր»։ Նա դուրս է եկել պահեստից և միացել ամբոխին, որը ետ էր վազում։ Նավի խորտակումից հետո Ջոկինը իջել է այնպես, ասես վերելակում լիներ՝ գլուխը ջրի տակ չդնելով (նրա խոսքով՝ գլուխը «գուցե թրջված էր, բայց ոչ ավելին»)։ Այսպիսով, նա վերջին փրկվածն էր, որը լքել է Տիտանիկը ։ Ըստ իր իսկ ցուցմունքի՝ նա շուրջ երկու ժամ անընդմեջ թիավարել է։ Նա նաև խոստովանել է, որ ցուրտը գրեթե չի զգացել, ամենայն հավանականությամբ, իր խմած ալկոհոլի շնորհիվ։ (Ալկոհոլի մեծ քանակությունը, ընդհանուր առմամբ, մեծացնում է հիպոթերմիայի ռիսկը)։ Երբ ցերեկը բացվել է, նա նկատել է շրջված Collapsible B-ն, իսկ երկրորդ սպա Չարլզ Լայթոլլերը և շուրջ քսանհինգ տղամարդ կանգնած էին նավի կողքին։ Ջոկինը դանդաղ լողացել է դեպի այն, բայց նրա համար այլևս տեղ չկար։ Այնուամենայնիվ խոհարար Իսահակ Մեյնարդին ճանաչել է նրան և բռնել նրա ձեռքը, և գլխավոր հացթուխը կանգնել է նավակի եզրին՝ ոտքերը դեռ ջրի մեջ։ Դրանից հետո հայտնվել է մեկ այլ փրկամակույկ, և Ջոկինը լողալով մոտեցել է դրան և նրան տարել են այնտեղ, որտեղ նա մնացել է մինչև օգնության հասած «Կարպատիայի» ժամանելը։ Նրան փրկել են ծովից՝ ուռած ոտքերով ։
Հետագա կյանք
Տիտանիկի աղետից փրկվելուց հետո նա վերադարձել է Անգլիա և անձնակազմի այն անդամներից մեկն էր, որ վկայություն էր տալիս Բրիտանիայի խորտակված կոմիսարի մասին, որը ղեկավարում էր լորդ Մերսին ։ 1920 թվականին Ջոկինը տեղափոխվել է ԱՄՆ՝ Նյու Ջերսի նահանգի Պատերսոն քաղաք։ Ըստ նրա մահախոսականի՝ նա նաև գտնվել է SS Oregon նավում, երբ այն խորտակվել է Բոստոնի նավահանգստում։ Նա նաև ծառայել է նավերում, որոնք շահագործվել են Ամերիկյան արտահանման գծերի կողմից, ինչպես նաև Երկրորդ համաշխարհային պատերազմի զորքերի տեղափոխման համար՝ մինչ 1944 թվականը ։
Նյու Ջերսի վերադառնալուց հետո նա կրկին ամուսնացել է տիկին Էնի Էլեոնոր (Ռիփլի) Հովարթ Քոլի հետ (ծնված 29 դեկտեմբերի, 1870), ծնունդով Լիդսից, որն առաջին անգամ ԱՄՆ էր եկել 1888 թվականին։ Էնին երկու անգամ այրիացել էր և ուներ դուստր՝ Ռոուզին (ծնված 1891 թվականին), որը հետագայում ամուսնացել է Հենրի Ստոհրի հետ։
1943 թվականին Էնիի մահը մեծ կորուստ էր, որից նա այլևս չապաքինվեց։ Տասներկու տարի անց Ջոկինը հրավիրվեց նկարագրելու իր փորձը Ուոլտեր Լորդի «Տիտանիկի վերջին գիշերը» գրքի մի գլխում ։
Շատ ժամանակ չանցած նա հիվանդացել է։ Նա մահացել է Պատերսոնի հիվանդանոցում 1956 թվականի դեկտեմբերի 9-ին 78 տարեկան հասակում՝ երկու շաբաթ թոքաբորբով հիվանդությունից հետո, և թաղվել է կնոջ կողքին Նյու Ջերսի նահանգի Պատերսոն քաղաքում գտնվող Cedar Lawn գերեզմանատանը ։
Հանրաճանաչ մշակույթում
Ջոկինը նկարահանվել է Ջորջ Ռոուզի «Տիտանիկի վերջին գիշերը» ֆիլմում, իսկ Լիամ Թուխին՝ 1997 թվականին նկարահանված «Տիտանիկ» ֆիլմում։
2016 թվականին Drunk History-ի չորրորդ եթերաշրջնի պրեմիերայում Քրիս Փարնելը խաղացել է Ջոկինի դերը, իսկ նույն թվականին բրիտանական տարբերակի երկրորդ եթերաշրջանում այն կրկին խաղացել է Ստյուարտ Լյութեսը։
Նշումներ և ծանոթագրություններ
Կատեգորիա:Տիտանիկի ուղևորներ և անձնակազմ Կատեգորիա:Թոքաբորբից մահացածներ Կատեգորիա:Անգլիացիներ Կատեգորիա:Տիտանիկ
Ադրբեջանը Նոր ալիք երգի մրցույթում
Ադրբեջանը Նոր Ալիք երգի մրցույթին մասնակցում է 2010 թվականից։ Առաջին անգամ Ադրբեջանը այս մրցույթում ներկայացրել է Կաթ և Համբույրներ խումբը։
Արտաքին հղումներ
Կատեգորիա:Ադրբեջանական երաժշտություն
Հակոբ Չաքըրով
Հակոբ Մաթևոսի Չաքըրով (Չաքըրյան), բուլղարահայ բժիշկ։ Բժշկագիտության դոկտոր, պրոֆեսոր ։ Բուլղարիայի վաստակավոր բժիշկ։
Գործունեություն
Բժշկական կրթությունն ստացել է Բուլղարիայում և Համբուրգում։ Երկրորդ աշխարհամարտից՝ 1939-1945 թվականներից հետո աշխատել է Կարմիր խաչի հիվանդանոցում, 1951 թվականից եղել է Հակաքաղցկեղային ինստիտուտի հիմնադիր-տնօրեն։ Վիրահատության բնագավառում գիտական և գործնական ձեռքբերումների համար Չաքըրովին շնորհվել է «Պատվավոր դոկտոր» կոչումը։
Աշխատությունները թարգմանվել են գերմաներեն, ֆրանսերեն, անգլերեն։
Հակոբ Չաքըրովի անձնական արխիվը պահպանվում է Վառնայի պետական արխիվում։ Այն բաղկացած է 150 արխիվային միավորից և ընդգրկում է 1878-1982 թվականները ։
Ծանոթագրություններ
Կատեգորիա:Բուլղարահայ բժիշկներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ
Շոգեխաշուկ գործողությունը
«Շոգեխաշուկ գործողությունը» (L'operation Corned-Beef), ռեժիսոր Ժան-Մարի Պուարեի ֆիլմերից, որի գլխավոր դերերը մարմնավորում են Քրիստեան Կլավյեն, Ժան Ռենոն, Իզաբել Ռենոն, Վալերի Լեմերսեն, Ժակ Ֆրանսուան, Միրեյ Ռյուֆելը, Մարկ Դե Յոնգեն, Ժակ Դակմինը, Ժակ Սերեյը, Ժան-Մարի Կորնիլը։
Սյուժե
Ժան Ռենոն մարմնավորում է Շնաձուկ մականունով գաղտնի գործակալի։ Շնաձուկը պետք է ոչնչացնի զինավաճառների միջազգային ցանցը, իսկ դա իրականացնելու համար գործակալին թույլատրել են ամեն ինչ։
Արտաքին հղումներ
Կատեգորիա:Ֆրանսիական ֆիլմեր Կատեգորիա:1990 ֆիլմեր Կատեգորիա:Ժան-Մարի Պուարեի ֆիլմեր Կատեգորիա:Մարտաֆիլմեր Կատեգորիա:Կինոկատակերգություններ Կատեգորիա:Մելոդրամաներ Կատեգորիա:Ֆրանսիական կինոկատակերգություններ Կատեգորիա:Ֆիլմեր Փարիզի մասին Կատեգորիա:Ֆրանսերեն ֆիլմեր
Մկրտիչ Համբարձումյան
Մկրտիչ Համբարձումի Համբարձումյան, հայ կենսաբան։ Կենսաբանական գիտությունների դոկտոր (1968 թ.)։ ԽՍՀՄ Հայրենական Մեծ Պատերազմի մասնակից։
Կենսագրություն
1929 թվականին ավարտել է ԵՊՀ և 1932 թվականին՝ Հայկական գյուղատնտեսական ինստիտուտը։ 1956-1975 թվականներին՝ խաղողագործության, գինեգործության և պտղաբուծության հայկական ԳՀԻ-ի բույսերի ֆիզիոլոգիայի և կենսաքիմիայի բաժնի վարիչ, 1975 թվականից՝ խորհրդատու։ Աշխատանքները վերաբերում են ՀՀ պայմաններում պտղատու ծառատեսակների և խաղողի վազի ցրտադիմացկուն ֆիզիոլոգիայի հարցերին։ Մշակել է խաղողի վազի ցրտահարությունների դեմ պայքարի ֆիզիկաքիմիական եղանակներ, ինչպես նաև գերչորացման դեմ պայքարի միջոցառումներ։
Կատեգորիա:1907 ծնունդներ Կատեգորիա:1991 մահեր Կատեգորիա:Բայազետ քաղաքում ծնվածներ Կատեգորիա:Երևան քաղաքում մահացածներ Կատեգորիա:Հայ կենսաբաններ Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԵՊՀ շրջանավարտներ Կատեգորիա:Կենսաբանական գիտությունների դոկտորներ Կատեգորիա:ՀԱԱՀ շրջանավարտներ
Անդրիանով (Օռլովսկի շրջան)
Անդրիանով (Андрианов), գյուղ Ռուսաստանի Ռոստովի մարզի Օռլովսկի շրջանում։ Մտնում է Օստրովյանսկի գյուղական համայնքի կազմի մեջ։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
Իվանովկա (քաղաքատիպ ավան, Ուկրաինա)
Իվանովկա (Іванівка), քաղաքատիպ ավան Ուկրաինայի Լուգանսկի մարզի Անտրացիտի շրջանում։ Հիմնադրվել է 1771 թվականին։
2001 թվականի տվյալներով Իվանովկա քաղաքատիպ ավանում բնակվում էր 8 243 մարդ։ Բնակավայրը զբաղեցնում է 12,98 կմ² տարածք։ Բնակչության խտությունը կազմում էր 634,91 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1771 թվականին հիմնադրված բնակավայրեր
Անուշ մայրիկը
Անուշ մայրիկը, 1983 թվականին Հայֆիլմի կողմից թողարկված կինոնկար։ Ֆիլմը պատմում է Անուշ մայրիկի (Լիա Ախեջակովա) արկածների մասին, երբ նա փորձում է այցելել իր տղային, որը ծառայում է բանակում ։
Դերերում
Դրվագներում Հայկանուշ Երեմյան, Արուս Պապյան, Ռ. Մնացականյան, Կ. Մելքոնյան, Ա. Շիշկին, Ռուդոլֆ Ղևոնդյան, Ռ. Գասպարյան։
Ամրոց (հրատարակչություն)
«Ամրոց», Երևանում գործող հրատարակչություն։
Պատմություն
Հիմնադրվել է 1997 թվականին Երևանում։
Տպագրում է երաժշտական գիտահանրամատչելի գրական, երաժշտական հաստատությունների համար նախատեսված նոտաներ ու դասագրքեր, մանկական երգարաններ։
Լույս է տեսել «Խնկի ծառ» երգարանը, Հմայակ Ավետիսյանի «Ռուսական կայսրության հայ գեներալները» (ռուսերեն), Աշոտ Քոչարյանի «Երաժշտական գործիքները Հայաստանում», Սահակ Ամատունու «Երաժշտական գրականություն» (բոլորը՝ 2008 թվական), Ռոբերտ Ամիրխանյանի «Դաշնամուրային պիեսները» (2009 թվական), «Հայ ավանդական երաժշտություն» (պրակ 1–9, 2008–2012 թվականներ) մատենաշարը, «Սուրեն Սաֆարյան» (2010 թվական), «Բենիկ Պետրոսյան» (2011 թվական) ալբոմները։
«Գրքարվեստ» հանրապետական մրցույթի 1-ին և 2-րդ կարգի մրցույթներ (2008 թվական)։
Կատեգորիա:Հայաստանի հրատարակչություններ
Ալեքս Աբրինես
Ալեխանդրո (Ալեքս) Աբրինես Ռեդոնդո (Alejandro "Álex" Abrines Redondo, ), իսպանացի պրոֆեսիոնալ բասկետբոլիստ։ Հանդես է գալիս՝ Իսպանիայի ACB լիգայի «Բարսելոնա» ակումբում՝ որպես հարձակվող պաշտպան և թեթև հարձակվող։
Արտաքին հղումներ
Կատեգորիա:Իսպանացի բասկետբոլիստներ Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Բարսանովո (գյուղ, Օպոչեցկի շրջան)
Բարսանովո (Барсаново), գյուղ Ռուսաստանի Պսկովի մարզի Օպոչեցկի շրջանի կազմում։
Բնակչությունը 2012 թվականին գրանցված տվյալներով կազմում էր 158 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պսկովի մարզի Օպոչեցկի շրջանի բնակավայրեր
Օլալա (պատմվածք)
Օլալա (Olalla), Ռ. Լ. Սթիվենսոնի պատմվածքը, որը լույս է տեսել 1885 թվականին «The Court and Society Review» ամսագրի ամանորյա համարում: 1887 թվականին այն ընդգրկվել է Սթիվենսոնի «Ուրախ կտրիճները և այլ պատմվածքներ ու առակներ» ժողովածուի մեջ :
Սյուժե
Մի օր սպանը հայացք է նետում տիրուհու դստեր՝ Օլալայի վրա: Նա շատ գեղեցիկ է, և այլասեռության նշաններ չկան, որ հերոսը նկատել էր մոր և եղբոր մեջ: Նա սիրահարվում է Օլալային և նրան թվում է, որ աղջիկը նույնպես սիրահարվել է: Օլալան, այնուամենայնիվ, չի փնտրում հանդիպումներ սպայի հետ և նրան մեկ անգամ է մոտենում, խնդրելով հնարավորինս շուտ հեռանալ ամրոցից: Հերոսը չի հասկանում այս խնդրանքը և չի ցանկանում նահանջել, բայց շուտով տեղի է ունենում մի իրադարձություն, որը նրան ստիպում է այլ կերպ գնահատել իր մնալը ամրոցում: Երբ նա վնասում է ձեռքը և խնդրում է տիրուհուն վիրակապել սպայի ձեռքը, վերջինս արյուն տեսնելով հարձակվում է հերոսի ձեռքի վրա:  Ֆիլիպը հեռացնում է մորը, Օլալան վիրակապում է սպայի ձեռքը, իսկ արդեն գիշերը նա նորից է լսում սարսափելի ճիչերը՝ հասկանալով, որ դա մայրն է գոռում:
Օլալան պնդում է, որ սպան հեռանա ամրոցից, և նա տեղափոխվում է քահանայի մոտ: Գյուղացու հետ զրույցից հերոսը տեղեկանում է, որ ամրոցում ապրող ընտանիքը համարվում է անիծված, և նրանց խղճի վրա կան շատ սպանվածներ, այնպես որ վաղ թե ուշ ժողովրդի զայրույթը կարող է ընկնել մորը և երեխաներին: Անտառի մի բլրի վրա Քրիստոսի խաչելության բլրի վրա, անտառում տեղի է ունենում հերոսի վերջին հանդիպումը Օլալայի հետ: Նա ասում է, որ չի կարող պատասխանել հերոսի սիրուն, քանի որ նա ուխտ է տվել, որ իր ընտանիքն ավարտվելու է: Իմանալով իր տոհմի անեծքի մասին, նա չի կարող ամուսնանալ, քանի որ վտանգ կա, որ նրա սերունդները նույնպես կկրեն այդ անեծքը: Հերոսը համաձայն է նրա հետ՝ գիտակցելով, որ «ոգով ուժեղները գնում են տառապանքի փշոտ ճանապարհով, որ մարդը պարտականություն ունի, և փորձությունները միայն կոփում են նրան»:
Արտաքին հղումներ
Կատեգորիա:1885 պատմվածքներ
Մորոզովկա (գյուղ, Պոգրեբիշչեի շրջան)
Մորոզովկա (Морозівка), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Մորոզովկա գյուղում բնակվում էր 668 մարդ։ Բնակավայրը զբաղեցնում է 0,277 կմ² տարածք։ Բնակչության խտությունը կազմում էր 2411,55 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պոգրեբիշչեի շրջանի բնակավայրեր Կատեգորիա:Ուկրաինայի գյուղեր
Գեորգի Դանելիա
Գեորգի Նիկոլաևիչ Դանելիա (გიორგი დანელია, Георгий Николаевич Данелия, ), վրացական ծագմամբ խորհրդային ու ռուս դերասան, կինոռեժիսոր, սցենարիստ։ ԽՍՀՄ ժողովրդական արտիստ (1989), ԽՍՀՄ պետական մրցանակի (1978), ՌՍՖՍՀ՝ Վասիլև եղբայրների անվան պետական մրցանակի (1981), Ռուսաստանի Դաշնության պետական մրցանակի (1996) դափնեկիր ։
Կենսագրություն
Գեորգի Դանելիան ծնվել է 1930 թվականի օգոստոսի 25-ին Թբիլիսիում։ Մեկ տարի անց նրա ընտանիքը տեղափոխվել է Մոսկվա։ Գեորգի Դանելիան եղել է կոմերիտմիության անդամ ։ 1955 թվականին ավարտել է է Մոսկվայի ճարտարապետական ինստիտուտը։ 1956 թվականին ընդունվել է նոր բացված Սցենարիստների ու ռեժիսորների բարձրագույն կուրսեր, որն ավարտել է 1959 թվականին ։
Սկսած «Երեսուներեք» (1965) ֆիլմից՝ ռեժիսորը դիմել է սատիրայի ժանրին և դարձել կատակերգության ժանրի ճանաչված վարպետ։ Դանելիայի ստեղծագործությանը հատուկ է խորը սատիրան, նուրբ քնարականությունը և հերոսների հոգեբանական կերպարի բացահայտումը։
1967-1970 թվականներին մի քանի մանրապատումներ է ստեղծել «Фитиль» սատիրական ամսագրի համար։
1980-ական թվականներին որպես ժյուրիի անդամ հրավիրվել է ՈՒՀԱ-ի բարձրագույն լիգային։
Գեորգի Դանելիան եղել է ԽՍՀՄ կինեմատոգրաֆիստների միության անդամ, Ռուսաստանի գեղարվեստի ակադեմիայի պատվավոր անդամ, Ռուսաստանի կինեմատոգրաֆիական արվեստների ու գիտությունների ազգային ակադեմիայի ու Ռուսական «Նիկա» կինեմատոգրաֆիական արվեստների ակադեմիայի ակադեմիկոս է։ 1987 թվականից եղել է «Մոսֆիլմ» կինոընկերության «Ռիթմ» կինոստուդիայի նախագահը ու գեղարվեստական ղեկավարը։
2003 թվականից եղել է «Գեորգի Դանելիայի՝ նոր կինոյի զարգացման ու ավանդույթների պահպանման հիմնադրամի» («Фонда Георгия Данелия сохранения традиций и развития нового кино») նախագահ։
Հետաքրքրվել է գեղանկարչությամբ, գրաֆիկայով, երաժշտությամբ, տանն ունեցել է թմբուկների հավաքածու։ Ապրել և աշխատել է Մոսկվայում։
Վիլիզյան օղ
Վիլիզյան օղը (կամ Վիլիզյան զարկերակային օղ, գլխուղեղի զարկերակային օղ) զարկերակային բերանակցում է, որն արյուն է մատակարարում գլխուղեղին ու նրա հարակից կառուցվածքներին սողունների, թռչունների և կաթնասունների օրգանիզմում ։ Այն անվանվել է ի պատիվ անգլիացի բժիշկ Թոմաս Ուիլիսի (1621-1675) ։
Գեորգի Դանելիա
Կենսագրություն
Մահվանից որոշ ժամանակ առաջ տեղափոխվել է հիվանդանոց թոքաբորբով։ Բժիշկները նրան տեղափոխել են վերակենդանացման բաժին և առաջացրել արհեստական կոմա, որպեսզի կարգավորեն նրա շնչառությունը ։
Վիլիզյան օղ
Կառուցվածքը
Վիլիզյան օղը գլխուղեղի արյունամատակարարումն ապահովող զարկերակային ցանցի մի մասն է, որը բաղկացած է հետևյալ զարկերակներից․ Գլխուղեղը սնուցող միջին ուղեղային զարկերակները Վիլիզյան օղի բաղադրիչ չեն համարվում։
Զարկերակների աղբյուրները
Աջ և ձախ ներքին քնային զարկերակներն սկսվում են աջ և ձախ ընդհանուր քնային զարկերակներից։
Գեորգի Դանելիա
Կենսագրություն
Գեորգի Դանելիան մահացել է 2019 թվականի ապրիլի 4-ին Մոսկվայում ։ Մահվան պատճառ է եղել սուր շնչառական ու սրտային անբավարարությունը ։
Վիլիզյան օղ
Զարկերակների աղբյուրները
Հետին կապակցող զարկերակները համարվում են ներքին քնային զարկերակի ճյուղեր, որոնց սկսվում են նրա՝ վերջնային ճյուղերի բաժանվելուց անմիջապես առաջ։ Ներքին քնային զարկերակի վերջնային ճյուղերն են առաջային և միջին ուղեղային զարկերակները։ Առաջային ուղեղային զարկերակը կազմում է Վիլիզյան օղի առաջակողմնային մասը։
Գեորգի Դանելիա
Արտաքին հղումներ
Կատեգորիա:Ռուս դերասաններ Կատեգորիա:Ռուս կինոռեժիսորներ Կատեգորիա:Ռուս սցենարիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ ժողովրդական արտիստներ Կատեգորիա:Խորհրդային կինոռեժիսորներ Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ Կատեգորիա:ՌԽՖՍՀ վաստակավոր արտիստներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Ռուսաստանի գեղարվեստի ակադեմիայի պատվավոր անդամներ Կատեգորիա:Թբիլիսիի պատվավոր քաղաքացիներ Կատեգորիա:Անձինք Թբիլիսիից Կատեգորիա:Վրացի կինոռեժիսորներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Նիկա» մրցանակի դափնեկիրներ Կատեգորիա:«Տրիումֆ» մրցանակի դափնեկիրներ Կատեգորիա:Նովոդևիչյան գերեզմանատանը թաղվածներ Կատեգորիա:«Ոսկե արծիվ» մրցանակի դափնեկիրներ Կատեգորիա:Թոքաբորբից մահացածներ Կատեգորիա:Սցենարիստների և ռեժիսորների բարձրագույն դասընթացների շրջանավարտներ Կատեգորիա:Խորհրդային սցենարիստներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:ՌԴ պետական մրցանակի դափնեկիրներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:ՌԽՖՍՀ ժողովրդական արտիստներ Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ Կատեգորիա:Խորհրդային դերասաններ Կատեգորիա:Ռուս հուշավիպագիրներ Կատեգորիա:Անձինք Կատեգորիա:Սցենարիստներ այբբենական կարգով Կատեգորիա:ԽՍՀՄ կինեմատոգրաֆիստների միության անդամներ Կատեգորիա:ՌԴ կառավարության մրցանակի դափնեկիրներ մշակույթի բնագավառում Կատեգորիա:Ռուսներ վրացական ծագմամբ Կատեգորիա:Պատվո շքանշանի ասպետներ (Վրաստան)
Վիլիզյան օղ
Զարկերակների աղբյուրները
Աջ և ձախ հետին ուղեղային զարկերակները սկսվում են հիմային զարկերակից, որը կազմավորվում է աջ և ձախ ողնաշարային զարկերակների միացումից։ Ողնաշարային զարկերակն սկսվում է ենթաանրակային զարկերակից։
Առաջային կապակցող զարկերակներն իրար են կապում առաջային ուղեղային զարկերակները, որոնցից որևէ մեկից էլ սկիզբ են առնում։
Վոոռեկյուլա
Վոոռեկյուլա (Vooreküla), գյուղ Էստոնիայի Պիլվամաա նահանգի Վասցե-Կուուստե շրջանում։
Վիլիզյան օղ
Տարբերակներ
Մարդկանց միայն մեկ երրորդն ունի Վիլիզյան օղի նկարագրված դասական տարբերակը ։ Դրանից բացի գոյություն ունեն գլխուղեղի զարկերակային օղի անատոմիական այլ տարբերակներ։ Տարածված տարբերակներից մեկի դեպքում հետին ուղեղային զարկերակի մոտակա մասը նեղ է, իսկ հետին կապակցող զարկերակը՝ լայն․ սա կոչվում է սաղմնային հետին կապակցող ուղեղային զարկերակ։ Մեկ այլ տարբերակի դեպքում առաջային կապակցող զարկերակը մեծ անոթ է, այնպես, որ երկու առաջային ուղեղային զարկերակները սնվում են մեկ ներքին քնային զարկերակի կողմից․ այս տարբերակը կաչվում է կենտ առաջային ուղեղային զարկերակ ։
Գործառույթը
Վիլիզյան օղի հիմնական նպատակներից է գլխուղեղի կոլլատերալ արյան շրջանառության ապահովումը։ Եթե օղի մի մասը կամ զարկերակներից մեկը խցանվում է կամ նեղանում, օղի բաղադրիչ առողջ զարկերակները հիմնականում կարողանում են ապահովել գլխուղեղի պերֆուզիան և խուսափել իշեմիայից ։
Վոոռեկյուլա
Արտաքին հղումներ
Կատեգորիա:Էստոնիայի Պիլվամաա նահանգի Վասցե-Կուուստե շրջանի բնակավայրեր Կատեգորիա:Էստոնիայի գյուղեր
Վիլիզյան օղ
Անևրիզմներ
Գլխավոր հոդված՝ Անոթալայնանք
Ենթաանրակային կողոպտման համախտանիշ
Վիլիզյան օղի տրամադրած հարմարողական արյունահոսքի հնարավորությունը կարող է երբեմն դառնալ գլխուղեղային արյունահոսքի նվազման պատճառ ։ Ենթաանրակային կողոպտման համախտանիշի դեպքում արյունը «խլվում է» տվյալ կողմի ողնաշարային զարկերակից, որպեսզի հնարավոր լինի ապահովել նույն կողմի վերին վերջույթի արյունամատակարարումը։ Ենթաանրակային կողոպտման համախտանիշը ենթաանրակային զարկերակի պրոքսիմալ հատվածի ստենոզի (նեղացման) հետևանք է, որը կարող է մեծ վնաս հասցնել գլխուղեղի արյունամատակարարմանը։
Ծանոթագրություններ
Կատեգորիա:Զարկերակներ Կատեգորիա:Սիրտ-անոթային համակարգ Կատեգորիա:Գլխուղեղ Կատեգորիա:Մարդու անատոմիա
Կրաոն (կանտոն)
Կրաոն (Craonne), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 5584 մարդ էր։ Կանտոնի համարը 212 է։ Կրաոն կանտոնում կա 34 կոմունա, որոնցից ամենամեծը Կրաոն կոմունան է։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էնա դեպարտամենտի կանտոններ
Ցագերա (Ցագերի շրջան)
Ցագերա (ცაგერა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում ։
Դիրք
Գտնվում է ծովի մակարդակից 920 մետր բարձրության վրա։ Շրջկենտրոն Ցագերից հեռու է 25 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 28 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ցագերի շրջան
Վարխանիս
Վարխանիս, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Արդուկի թանգարան
Արդուկի թանգարան (Музей утюга), ձեռնարկատեր Անդրեյ Վորոբյովին պատկանող մասնավոր թանգարան Պերեսլավլ Զալեսկի քաղաքում՝ նվիրված կենցաղային արդուկների պատմությանը։
Պատմություն
1999 թվականի դեկտեմբերին գործարար Անդրեյ Վորոբյովը (1995 թվականին բացել է հնատիպ իրերի իր խանութը) 1,5 հազար դոլարով գնել է Պերեսլավլի կենտրոնում գտնվող Սովետսկայա փողոցի թիվ 11 երկհարկանի այրված տունը (նախկինում այդտեղ կոմունալ բնակարաններ են եղել)։ Ինժեներ-շինարար Բորիս Կուզեմիչ Աբրաշկինը (Վորոբյովի բարեկամը և արդուկի թանգարանի տեխնիկական տնօրենը) ստացել է շենքի վերանորոգման և հողամասի սեփականաշնորհման թույլտվություն ։
Շենքի վերանորոգումը շարունակվել է երեք տարի, վերանորոգման աշխատանքների համար ծախսվել է 30 հազար դոլար։ Գրեթե նույնքան գումար էլ ծախսվել է արդուկների որոնման և գնման համար ։ Արդուկի թանգարանի բացումը կայացել է 2002 թվականի հունիսի 29-ին ։ Արդուկների մեծ մասը ձեռք է բերվել մոսկովյան Իզմայլովո շրջանի վերնիսաժից ։ Մի շարք հետաքրքիր ցուցանմուշներ գտնվել են աղբահորերից ։
2002-2004 թվականներին թանգարանի այցելությունները եղել են անվճար ։ 2006 թվականին թանգարանի մուտքը շարունակել է մնալ անվճար, սակայն հատուկ արկղիկի մեջ այցելուները կարող էին գումար թողնել ։ Հետագայում թանգարանի մուտքը դարձավ վճարովի ։
Թանգարանը «հիմնական եկամուտ» (մոտ 70 տոկոսը) ստանում է իր պահեստներից այցելուներին վաճառելով արդուկներ 100 ռուբլուց մինչև 10 հազար ռուբլի։ Եկամտի երկու երրորդը գալիս է ամառային զբոսաշրջային շրջանում՝ մայիսից մինչև սեպտեմբեր ։ Ամռանը թանգարանի ամսական եկամուտը կազմում է 70-100 հազար ռուբլի ։
Յուրաքանչյուր ամիս թանգարանն ունենում է 1200 այցելու, որոնց 95 %-ը մոսկվացիներ են, մյուսները Ռուսաստանի այլ քաղաքներից են ու տարբեր երկրներից ։
Օգտագործելով Արդուկի թանգարանի եկամուտը՝ 2003 թվականին Անդրեյ Վորոբյովն ու Դմիտրի Նիկիշկինը Վեսկովո գյուղում բացել են Թեյնիկի թանգարան։ Ամռանը Թեյնիկի թանգարանի եկամուտն ամսական կազմել է 50-70 հազար ռուբլի։ Վորոբյովի համար երկու մասնավոր թանգարանները հոբբի չեն, այլ հիմնական շահութաբեր բիզնես ։
Պերեսլավլ քաղաքն Արդուկի թանգարանի հավաքածուի հետ որևէ առնչություն չունի ։
Թանգարանի հավաքածու
Թանգարանի հավաքածուում կա ավելի քան 200 արդուկ ։
Տարին մի քանի անգամ թանգարանում կազմակերպվում է «Արդուկի փառատոն», որի ընթացքում ցանկացած այցելու կարող է օգտագործել արդուկները ։
Թանգարանագետ, արվեստաբանության դոկտոր Ալեքսեյ Վալենտինովիչ Լեբեդևը պնդում է, որ Արդուկի թանգարանը մի խանութ է, որտեղ «թանգարան» բառն օգտագործվում է գովազդի համար ։
Ծանոթագրություններ
Կատեգորիա:Ռուսաստանի թանգարաններ
Խորվաթիան Մանկական Եվրատեսիլ երգի մրցույթում
Խորվաթիան Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝ 2003 թվականից։ 2007-2013 թվականներին նրանք հրաժարվել են մասնակցությունից։ 2014 թվականին Խորվաթիան վերադառնում է։
Քվեարկության պատմություն
Խորվաթիան ավելի շատ միավոր տվել է
Կատեգորիա:Երկրներ Մանկական Եվրատեսիլ երգի մրցույթում
Տոգոն Նոր ալիք երգի մրցույթում
Տոգոն  Նոր Ալիք երգի մրցույթին մասնակցում է 2011 թվականից։ Առաջին անգամ Տոգոն այս մրցույթում ներկայացրել է Ջեննա Հոֆը։
Արտաքին հղումներ
Կատեգորիա:Տոգոյի երաժշտություն
Զագրեբի քաղաքամերձ երկաթուղի
Զագրեբի քաղաքամերձ երկաթուղի, քաղաքամերձ/արվարձանային երկաթուղային ցանց, որը Զագրեբում, Խորվաթիա, և նրա արվարձաններում ապահովում է զանգվածային տեղափոխման ծառայություն։ Այս քաղաքային երկաթուղային համակարգը գործում է խորվաթական երկաթուղիների (խորվաթերեն` Hrvatske željeznice, HŽ) կողմից և գործում է 1992 թվականից սկսած։
21 հին գնացքներով և 11 նոր գնացքներով քաղաքամերձ երկաթուղին հիմնականում ընդգրկում է Զագրեբի արևելյան և արևմտյան մասերը։ Երկաթուղային կայանները վերանորոգվել են և գնացքի ծառայությունները ավելի կանոնավոր են դարձել Զագրեբում։ Այս միջոցները նպաստել են քաղաքամերձ երկաթուղային ծառայությունների բարելավմանը։
Համակարգը գործարկվելուց հետո ուղիները սպասարկվել են Gzz ընկերության կողմից պատրաստված HŽ series 6111 EMU գնացքների կողմից։ 2011 թվականից սկսած, ավելացվել է նաև նոր HŽ series 6112-1 (քաղաքային տարբերակ) մեքենաներ։
2005 թվականին քաղաքամերձ երկաթուղային ծառայություններն աճել են և հասել մոտավորապես 15 րոպե հաճախականության` Savski Marof–Zagreb Central Station–Dugo Selo գլխավոր ուղու վրա ։
Օրվա ծանրաբեռնված ժամերի ընթացքում գնացքների հաճախականությունը 10 րոպե է։ 2010 թվականից երթուղին ընդլայնվել է ևս 3 կայարաններով` Sutla, Laduć և Harmica:
Ծրագրվում է ավելի շատ կայաններ կառուցել Զագեբի Կենտրոնական կայարանի և Դուգո Սելոյի (Dugo Selo) միջև։
Հայտարարվել է դեպի մոտակա Սամոբոր քաղաք նոր երթուղի ավելացնելու մասին։ Այս գիծը կլինի ստանդարտ երկաթուղագծերի լայնքով և հանգույցով` խորվաթական երկաթուղու նորմալ գործառնություններով (դեպի Սամոբոր նախորդ նեղ հենակետը փակվել է 1979 թվականին) ։
Ծանոթագրություններ
Կատեգորիա:Խորվաթիայի տնտեսություն Կատեգորիա:Զագրեբ Կատեգորիա:Երկաթուղային տրանսպորտ ըստ երկրի
Կուոկանիեմի
Կուոկանիեմի (Ку́оккание́ми, Kuokkaniemi), գյուղ Ռուսաստանի Կարելիայի հանրապետության Սորտավալսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Սորտավալսկի շրջանի բնակավայրեր
Բիստրյանսկի (Օռլովսկի շրջան)
Բիստրյանսկի (Быстрянский), գյուղ Ռուսաստանի Ռոստովի մարզի Օռլովսկի շրջանում։ Լուգանսկի գյուղական համայնքի վարչական կենտրոնն է։
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
Մեքսիկան Նոր ալիք երգի մրցույթում
Մեքսիկան Նոր Ալիք երգի մրցույթին մասնակցում է 2012 թվականից։ Առաջին անգամ Մեքսիկան այս մրցույթում ներկայացրել է «Los Rumberos» խումբը։
Արտաքին հղումներ
Կատեգորիա:Մեքսիկայի արվեստ
Շեխեն
Շեխեն (Schechen), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմի շրջանի կազմի մեջ։ Բնակչությունը կազմում է 4560 մարդ (դեկտեմբերի 31, 2010 թվական) ։ Զբաղեցնում է 31,54 կմ² տարածք։ Պաշտոնական կոդ՝ 09 1 87 142։
Արտաքին հղումներ
Կատեգորիա:Գերմանիայի բնակավայրեր
Բոլշևիկ (Օռլովսկի շրջան)
Կատեգորիա:Ռոստովի մարզի Օռլովսկի շրջանի բնակավայրեր Կատեգորիա:Ռուսաստանի խուտորներ
Կյուզանիկո
Կյուզանիկո (Chiusanico) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 607 մարդ (2008)։ Բնակչության խտությունը՝ 44 մարդ/կմ²։ Տարածքը կազմում է 14 կմ²։ Փոստային ինդեքս՝ 18027։ Հեռախոսային կոդ՝ 0183։
Մեսրոպ Մաշտոցի հուշարձան (Երևան)
Մեսրոպ Մաշտոցի հուշարձան, գտնվում է Երևանի կենտրոնում՝ Մեսրոպ Մաշտոցի պողոտայի վերջնամասում՝ Մատենադարանի հարակից հրապարակում, տեղադրվել է 1962-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Տվյալներ
Հուշարձանը կառուցված է բազալտից, բարձրությունը 5,6 մետր է։
Կյուզանիկո
Քաղաքի հովանավորն է հանդիսանում  Santo Stefano առաքյալը։
Մեսրոպ Մաշտոցի հուշարձան (Երևան)
Տվյալներ
Արձանը պատկերում է հայոց այբուբենի հեղինակ Մեսրոպ Մաշտոցին, որի աջ ձեռքի հետևում հայոց գրերն են։ Մաշտոցի կողքին՝ ձախ ոտքի մոտ, ծնկած է նրա աշակերտ Կորյունը։ Հայոց գրերից ձախ, պատին, փորագրված է հայոց այբուբենով գրված առաջին նախադասությունը. «Ճանաչել զիմաստութիւն եւ զխրատ իմանալ զբանս հանճարոյ»։ Կորյունից աջ, պատին, պատկերված է սրով և վահանով արծիվ։
Կյուզանիկո
Ժողովրդագրություն
Բնակչության դինամիկան.
Մեսրոպ Մաշտոցի հուշարձան (Երևան)
Պատմություն
Հայոց գրերի ստեղծող Մեսրոպ Մաշտոցի արձանի հանդիսավոր բացումը տեղի է ունեցել 1962 թվականի մայիսի 26-ին Մաշտոցի ծննդյան 1600-ամյակի տոնակատարությունների օրերին ։
Կյուզանիկո
Արտաքին հղումներ
Կատեգորիա:Իտալիայի քաղաքներ
Մեսրոպ Մաշտոցի հուշարձան (Երևան)
Արտաքին հղումներ
Կատեգորիա:Երևանի հուշարձաններ Կատեգորիա:Ղուկաս Չուբարյանի քանդակներ
Yuri on Ice
'''Yuri!!! on Ice ' ( ユーリ!!! On Ice Յուրի օն Այսու), MAPPA ստուդիայի ճապոնական անիմե-սերիալ գեղասահքի մասին։ Ռեժիսորն է Սայո Յամամոտոն, սցենարի հեղինակն է Միցուրո Կուբոն, կերպարների դիզայնով զբաղվել է Տադասի Հիրամացուն, երաժշտությունը գրվել է Տարո Ումեբայասիի և Տակու Մացուսիբայի կողմից, իսկ գեղասահքի խորեոգրաֆիան արել է Կենձի Միյամոտոն ։ Պրեմիերայի ցուցադրությունը շարունակվել է 2016 թվականի հոկտեմբերի 6-ից դեկտեմբերի 22-ը։ Անիմացիոն ֆիլմ «Yuri!!! Ice The Movie: Ice Adolescence''»-ը սկզբում նախատեսվում էր թողարկվել 2019 թվականին, սակայն հետաձգվել էր։ Անիմեն պտտվում է ճապոնացի գեղասահորդ Յուրի Կացուկիի,  Ռուսաստանի գեղասահքի չեմպիոն Վիկտոր Նիկիֆորովի և ռուս երիտասարդ Յուրի Պլիսեցկու միջև հարաբերությունների շուրջ։ Յուրի Կացուկին և Յուրի Պլիսեցկին մասնակցում են գեղասահքի Գրան պրիին, իսկ Վիկտորը հանդես է գալիս որպես Յուրի Կացուկիի մարզիչ։
Սյուժե
Պատմությունը պատմում է Յուրի Կացուկիի մասին, որի հետ ողջ Ճապոնիան հույսեր էր կապում, սակայն գեղասահքի Գրան պրիի եզրափակչում նա ջախջախիչ պարտություն է կրում։ Տղան վերադառնում է Կյուսյուում գտնվող իր տունը, որտեղ արդեն 5 տարի չի եղել։ Յուրին չի կողմնորոշվում՝ թողնել գեղասահքը, թե շարունակել զբաղվել սպորտով։ Մտածելով դրա մասին, նա թաքնվում է Կացուկի-Օնսենում, որի սեփականատերը նրա հայրն էր և նա էր աշխատացնում այդ վայրը։ Սակայն որոշ ժամանակ անց, անսպասելիորեն, նրա տան շեմին հայտնվում է աշխարհահռչակ գեղասահորդ Վիկտոր Նիկիֆորովը, որը որոշել է դառնալ Յուրիի մարզիչը վերջին առաջնության նրա ելույթի ձայնագրությունը դիտելուց հետո։ Վիկտորը Յուրիի հետ միասին ձգտում է հաղթել Գրան պրիի շարքը ՝ պայքարելով իր մրցակից Յուրի Պլիսեցկու ՝ 15-ամյա ծագող աստղի հետ Ռուսաստանից։ Եվ ընդամենը մեկ միավորի պատճառով զրկվում է առաջին հորիզոնականից։ Բայց սրանով սյուժեն չի ավարտվում, Յուրին կփորձի իրեն այլ առաջնություններում։
Գլխավոր հերոսներ
Երկիր՝ Ճապոնիա, տարիք՝ 23 տարեկան,
Սեյու՝ Տոսիյուկի Տոյոնագա
Վիկտոր Նիկիֆորով ( ヴィクトル・ニキフォロフ Վիկտորու Նիկիֆորոֆու)՝ սպորտի կենդանի լեգենդ, հանդիսատեսի կողմից արժանացած մեծ ուշադրության, հայտնի է ինչպես կանանց, այնպես էլ տղամարդկանց շրջանում, ունի  ռոք աստղի խարիզմա։ Հինգ անգամ անընդմեջ դարձել է աշխարհի չեմպիոն։ Յուրին մանկուց Վիկտորին համարում էր իր կուռքը ։ Իսկ հիմա, անհասկանալի պատճառներով, Վիկտորին էլ հետաքրքրեց Յուրիի համեստ տեսակը։
Երկիր՝ Ռուսաստան, տարիք՝ 27 տարեկան,
Սեյու՝ Ձյունիտի Սուվաբե
Յուրի Պլիսեցկի ( ユーリ・プリセツキ - Յուրի Պուրիսեցուկի)՝ նոր սերնդի ռուս գեղասահորդ։ Հաղթել է աշխարհի երեք երիտասարդական առաջնություններում անընդմեջ։ Հրեշտակային արտաքինի շնորհիվ ստացել է «ռուսական փերի» մականունը (ロシアの妖精 Ռոսիա նո Յոսեյ, Russian Fairy), բայց իրական կյանքում նա կոպիտ է ու գռեհիկ։ Հավակնոտ պատանի, ով ոչ մի գրամ չի կասկածում, որ կկարողանա լավագույնը դառնալ աշխարհում։
Երկիր՝ Ռուսաստան, Տարիք՝ 15 տարեկան,
Սեյու՝ Կոկի Ուտիյամա
Կացուկիների ընտանիքը
Տոսիա Կացուկի ( 勝生 利也 Կացուկի Տոսիա)՝ Յուրիի և Մարիի հայրը, Յու-տոպիայի հիդրոթերմալ հանքավայրերի սեփականատերը։ Այնտեղ աշխատում է ամբողջ ընտանիքը։
Սեյու՝ Սորյու Կոննո
Հիրոկո Կացուկի ( 勝生 寛子 Կացուկի Խիրոկո)՝ Յուրիի և Մարիի մայրը, Տոսիայի կինը։ Շատ բարի ու հյուրընկալ կին է, օգնում է կառավարել Յու-տոպիան։
Սեյու՝ Կեյ Հայամի
Սեյու՝ Կյոկո Սակայ
Նիսիգորիների ընտանիքը
Տակեսի Նիսիգորի ( 西郡豪 Նիսիգո։րի Տակեսի)՝ Յուրիի մանկության լավագույն ընկերը, նրանք նախկինում միասին էին մարզվում։ Ամուսնացած է Յուկոյի՝ մանկության ընկերուհիներից մեկի հետ, եռյակ դուստրերի հայր է։ Նա օգնում է կնոջը տեղական սահադաշտում՝ Հասեցուի սառցե ամրոցում, որտեղ երեք ընկերները փոքր տարիքից սովորում էին չմուշկներով սահել։
Սեյու՝ Ձյուն Ֆուկույամա
Յուկո Նիսիգորի ( 西郡 優子 Նիսիգորի Յուկո) ՝ Յուրիի մանկության ընկերուհին, նրանք նախկինում միասին էին մարզվում։ Միշտ եղել է բարի նրա նկատմամբ, և խրախուսում է նրան սառույցի վրա գրանցած իր հաջողությունների համար։ Ամուսնացած է մանկության մեկ այլ ընկերոջ՝ Տակեսիի հետ, եռյակ դուստրերի մայր է։ Յուկոն է ցույց տվել Յուրիի ելույթը Վիկտորին։ Վաղ տարիքից նրանք երկուսն էլ հիանում էին նրանով, պարբերաբար կրկնօրինակելով նրա ծրագրերը մարզումների ժամանակ։
Սեյու՝ Մարիա Իսե
Ակսել Նիսիգորի ( 西郡 空挧流 Նիսիգորի Ակուսերու), Լուտց Նիսիգորի ( 西郡 流譜 Նիսիգորի Րուցցու) և Լուպ Նիսիգորի ( 西郡 流麗 Նիսիգորի Րուպու) ՝ Տակեսիի և Յուկոյի եռյակ դստրերը։ Նրանց այդպես են անվանել ի պատիվ 3 ցատկերի ՝ Ակսել, Լուտց ու Լուպ։ Սիրում են գեղասահք, Յուրիի երկրպագուներն են։ Նրանք են Յուրիի ելույթը գաղտնի ձայնագրել՝ Վիկտորի ոսկե ծրագիրը իրականացնելու ժամանակ և առանց թույլտվության տեղադրել այն համացանցում։
Սեյու։ Ակիկո Յաձիմա
Գեղասահորդներ այլ երկրներից
Օտաբեկ Ալտըն ( オタベック・アルティン Օտաբեկկու Արուտին)՝ չի սիրում արտահայտել իր զգացմունքները, համառ, հանգիստ և համեստ, սակայն նրա սահքը շատ գեղեցիկ է և արտահայտիչ։ Անցած մրցաշրջանի աշխարհի առաջնությունում դեբյուտով հանդես եկավ Senior կատեգորիայում ( մեծահասակների) և արժանացավ բրոնզե մեդալի։ Ղազախստանում մեծ համբավ է վայելում և համարվում է ազգային հերոս։
Երկիր՝ Ղազախստան, Տարիք՝ 18 տարեկան,
Սեյու՝ Յոսիմասա Հոսոյա
Սի Գուանհուն ( ジ・グァンホン Ձի Գուանհոն)՝ երազում է դառնալ հայտնի Հոլիվուդում։ Նրա ուղևորությունը Կանադա՝ ամառային մարզումների նպատակով ավարտվել է նրանով, որ նա գնել է արևմտյան ոճի հագուստ մեծ քանակությամբ։ Հիանում է իր ընկեր Փհիչիտով, որի պատճառով սոցցանցերում սկսել է բլոգներ վարել և սելֆիներ տեղադրել։ Համեստ է, թեև թաքցնում է իր զգացմունքները, բայց հաճախ է ցույց տալիս իր քմահաճ բնավորությունը։
Երկիր՝ Չինաստան, Տարիք՝ 17 տարեկան,
Սեյու՝ Յուտարո Հոնձյո
Քրիստոֆ Ջակոմետտի ( クリストフ・ジャコメッティ Կուրիսուտոֆու Ձյակոմետտի)՝ սպորտսմեն, որի հետ Յուրին մրցել է դեռ պատանեկան ժամանակներից։ Վիկտորի նման հայտնի է և նրա հետ գտնվում է մրցակցային հարաբերություններում։ Մրցաշրջանին, երբ Վիկտորը չի մասնակցել մրցումներին, Քրիստոֆը կորցրել է ողջ մոտիվացիան։
Երկիր՝ Շվեյցարիա, Տարիք՝ 25 տարեկան,
Սեյու՝ Հիրոկի Յասումոտո
Ժան-Ժակ Լերուա ( ジャン・ジャック・ルロワ Ձյան Ձյակկու Րուրովա), մականուն ՝ J. J.՝ երիտասարդ տղա, ով սիրում է լուրջ հայտարարություններ անել և բարեխղճորեն կատարում է այն ամենը, ինչ հայտարարել է։ Մրցաշրջանից դուրս մեծապես զբաղվում է բարեգործությամբ։ Նա գեղասահորդների ընտանիքից է։ Նրա ծնողները գեղասահքի օլիմպիական չեմպիոններ են, իսկ կրտսեր եղբայրն ու քույրը մրցող գեղասահորդներ են։ Ջեյ Ջեյը Գրան պրիի և աշխարհի առաջնության ոսկե մեդալի գլխավոր հավակնորդն է։
Երկիր՝ Կանադա, տարիք՝ 19 տարեկան
Սեյու՝ Մամորու Միյանո
Փհիչիտ Չուլանոնտ ( ピチット・チュラノン Փիտիտտո Ծյուրանոն)՝ Յուրիի նախկին հարևանը Դետրոյթում մրցաշրջաններին պատրաստվելու ժամանակ։ Այժմ Փհիչիտը մարզվում է Բանգկոկում։ Նախորդ մրցաշրջանում զբաղեցրել է 3-րդ տեղը չորս մայրցամաքների առաջնությունում։ Սոցցանցերից դուրս չի գալիս, սիրում է սելֆի անել։
Երկիր՝ Թաիլանդ, Տարիք՝ 20 տարեկան,
Սեյու՝ Կենսյո Օնո
Միշել Կրիսպինո ( ミケーレ・クリスピーノ Միկերե Կուրիսուպինո)՝ շատ առաքինի, չնայած իտալացի տղամարդկանց շուրջ ստեղծված կարծրատիպերի։ Ազատ ժամանակ գալիս է աջակցելու իր երկվորյակ քրոջը՝ Սառային, որը նույնպես զբաղվում է գեղասահքով։ Նա ունի ավագ քրոջ դեր է կատարում, և բոլոր տղաները, ովքեր համարձակվում են մոտենալ Սառային, Միշելի շնորհիվ, անցնում են դժոխքի միջով։
Երկիր՝ Իտալիա, Տարիք՝ 22 տարեկան
Սեյու՝ Տոմոակի Մաենո
Մինամի Կենձիրո ( 南 健次郎 Կենձիրո Մինամի)՝ նոր է մուտ գործել «Senior», միայնակ հանդես է գալիս գեղասահքում։ Պայծառ, կենսուրախ, շատ միամիտ է և վստահող, նա պարզության խորհրդանիշն է։ Բժիշկների ընտանիքից է, ավագ եղբայրը դեռ ուսանող է բժշկական համալսարանում։ Նախկինում Ճապոնիայի Ազգային Գավաթում զբաղեցրել է առաջին տեղը և նրա հետ հսկայական հույսեր են կապում։ Յուրիի մեծ երկրպագուն է։
Երկիր՝ Ճապոնիա, Տարիք՝ 17 տարեկան
Լի Սունգիլ ( イ・スンギル Ի Սունգիրու) - սովորաբար զերծ է դեմքի արտահայտությունից, բայց սառույցի վրա կարծես խելագար լինի։ Իր հմայքը հենց այդ փոփոխականությունն է։ Հայտնի է, քանի որ նրա չմուշկներով սահելը աներևակայելի գեղեցիկ է։ Խիստ է իր երկրպագուների հետ, որոնք հիմնականում կանայք են, որոնց հանդեպ նա ունի ծայրահեղ զզվանք։ Մարզիկների մեջ առանձնանում է նրանով, որ նորաձևությունից շատ հեռու է։ Այն ամենը, ինչով նա մտահոգված է, գեղասահքն է։
Երկիր՝ Կորեա, Տարիք՝ 20 տարեկան
Սեյու՝ Կենձի Նոձիմա
Էմիլ Նեկոլա ( エミル・ネコラ Էմիրու Նեկորա)՝ մի բարեսիրտ ու պարզամիտ ջենտլմեն։ Նա ունի դինամիկ սահք։ Մրցաշրջանից դուրս զբաղվում է էքստրեմալ մարզաձևերով, ինչը նրա մարզչի անհանգստության պատճառն է դառնում։ Նա շատ մոտ է Միշելի հետ, գրեթե եղբայրական հարաբերություններ ունեն։
Երկիր՝ Չեխիա, Տարիք՝ 18 տարեկան
Գեորգի Պոպովիչ ( ギオルギー・ポポーヴィッチ Գիորուգի։ Պոպոուիտտի)՝ Վիկտորի, Յուրայի և Միլայի ընկերը, ովքեր միասին մարզվում էին և նրանք ունեն մեկ մարզիչ՝ Յակովը։ Յակովի բոլոր աշակերտներից նա միակն է, ով երբեք չի գովում նրան։ Շատ վստահ է իր վարպետության մեջ։ Մրցաշրջանում, երբ Վիկտորը չկար, վերջապես կարողացավ իրեն դրսևորել (ըստ երևույթին, դուրս գալ Վիկտորի ստվերից)։
Երկիր՝ Ռուսաստան, Տարիք՝ 25 տարեկան,
Սեյու՝ Վատարու Հատանո
Լեո դե լա Իգլեսիա ( レオ・デ・ラ・イグレシア Րեո դե րա Իգուրեսիա)՝ մեքսիկական ծագմամբ ամերիկացի։ Կյանքով լեցուն, միշտ ուշադիր է ընկերների հանդեպ։ Գերում է հանդիսատեսին իր ծրագրերով՝ լի ինքնատիպությամբ։ Առավելագույն հաճույք է ստանում բոլոր մրցաշարերից։
Երկիր՝ ԱՄՆ, Տարիք՝ 19 տարեկան
Սեյու՝ Հայաբուսաիտի Տոկի
Միլա Բաբիչևա ( ミラ・バビチェヴァ Միրա Բաբիտեվա)՝ գեղասահորդուհի, ում մարզիչն է Յակով Ֆելցմանը։ Նա սիրալիր է և սիրում է ջղայնացնել Յուրային, սակայն սուր խոսքերի ետևում հաճախ թաքնված է մտահոգություն։ Աշխարհի առաջատար կին գեղասահորդուհիների մեջ երրորդ տեղն է զբաղեցնում։
Երկիր՝ Ռուսաստան, Տարիք՝ 18 տարեկան
Սեյու՝ Մարի Դոյ
Սառա Կրիսպինո (サーラ・クリスピーノ Սառա Կուրիսուպինո)՝ Միշելի երկվորյակ քույրը, կանանց մենասահքի ցանկում զբաղեցնում է չորրորդ տեղը։ Ի տարբերություն իր փխրուն եղբորը՝ Սառան շատ սիրալիր է և կարծես ավելի հասուն։
Սեյու՝ Մարիկա Մինասե
Ուրիշներ
Մինակո ( ミナコ Մինակո)՝ բալետի ուսուցիչ, Հասեցուի տեղի պարային ստուդիայի սեփականատեր, որը ներկայումս ուսանողների կարիք ունի։ Նա դեռ օգնում է Յուրիին ուսուցմամբ։ Մի ժամանակ Մինակոն ինքը շատ հայտնի պարուհի և ուսուցիչ էր, ով ճանապարհորդում էր ամբողջ աշխարհում և այլ մարդկանց բալետ սովորեցնում։
Սեյու՝ Յուկա Կոմացու
Հիսասի Մորոոկա ( 諸岡 久志 Մորոոկա Հիսասի)՝ գեղասահքի սիրահար և հաղորդավար բազմաթիվ մրցումների ժամանակ։ Մորոոկան Յուրիի երկրպագուն է, խորհուրդ է տվել նրան շարունակել իր կարիերան առաջին Գրան պրիի եզրափակչում պարտությունից հետո։
Սեյու՝ Տայհեյ Կատո
Յակով Ֆելցման ( ヤコフ・フェルツマン Յակոֆու Ֆերուցուման)՝ Վիկտոր Նիկիֆորովի, Յուրի Պլիսեցկիի, Գեորգի Պոպովիչի և Միլա Բաբիչևայի մարզիչը։ Շատ խիստ է իր աշակերտների նկատմամբ, հեշտությամբ զայրանում է Վիկտորի տարօրինակ վարքագծի և Յուրայի ՝ իր խորհուրդների հանդեպ արհամարհական վերաբերմունքի պատճառով։
Սեյու՝ Հիդեակի Տեձուկա
Լիլիա Բարանովսկայա ( リリア・バラノフスカヤ Րիրիա Բարանոֆուսուկայա)՝ դաժան և խիստ կին, Մեծ Թատրոնի պրիմա-բալետի նախկին պարուհի և Յակով Ֆելցմանի նախկին կինը։ Յուրայի Ռուսաստան վերադառնալուց հետո Յակովը Լիլիային խնդրել է Յուրային բալետին սովորեցնել, որպեսզի օգնի նրան բարելավել հմտությունները և պար ստեղծել կամայական ծրագրի համար։
Սեյու՝ Սեյկո Տամուրա
Ցելեստինո Չալդինի ( チェレスティーノ・チャルディーニ Տերեսուտի:նո Տյարուդի:նի)՝ իտալական ծագմամբ ամերիկացի, Փհիչիտի մարզիչը։ Եղել էր նաև Յուրիի մարզիչը, երբ նա պարապում էր Դետրոյթում։ Գրան պրիի առաջին եզրափակչում պարտվելուց հետո Յուրին խզեց հարաբերությունները նրա հետ և վերադարձավ Ճապոնիա։ Երբ իմացավ, որ Վիկտորը դարձել է Յուրիի մարզիչը, Ցելեստինոն չբարկացավ, այլ ընդհակառակը՝ աջակցեց Յուրիին։
Սեյու՝ Կոձի Օտիայ
Նիկոլայ Պլիսեցկի ( コーリャ・プリセツキー )՝ Յուրայի պապիկը, ապրում է Մոսկվայում։ Երբ Յուրան փոքր էր, նա տանում էր նրան գեղասահքի։
Սեյու՝ Միսաո Կոբայասի